11. Jahrhundert
S 11. Jahrhundert hät am 1. Januar 1001 aagfange und am 31. Dezember 1100 uufghört.  Die erscht Jahrhunderthälfti isch d Übergangsphase vom Früehmiddelalter zum Hochmiddelalter in Europa gsii.
Ereigniss / Entwicklige
D Wikinger, gfüert vom Leif Erikson, händ ums Jahr 1000 einigi chliini Siedlige in Nordamerika errichtet, wo kei 50 Jahr überlebt händ.
Ane 1006 übergit dr König Ruedolf vo Burgund d Stadt Basel em dütsche Köönig Heinrich II.
Um 1008 laat sich de Olof Skötkonung, dr schwedisch König, taufe und hilft s Bistum vo Skara yrichte. Aafang vo dr langwiirige Chrischtianisierig vo Schwede.
Dr Kalif Al-Hakim laat 1009 d Grabeschile z Jerusalem zerschtöre.
Gründig vom Kamaldulenser-Orde um 1012.
Undergang vom jüdische Chasareriich um 1016.
Dr Knut de Gross, König über Dänemark, wird 1016 König vo England.
Um 1022: Synode vo Pavia. Verbot vo dr Prieschterehe, Amtsenthebig vo verhüratete Prieschter und Bschluss über d Erbunfähigkeit vo Prieschterchinder.
Aafang vo dr Salierherrschaft im Häilige Römische Riich dur d Wahl vom Konrad II. zum düütsche König im September vom Jahr 1024.
Um 1031 fangt in Schpanie d Reconquista aa.
Ane 1033 fallt s Königriich Burgund as Häilige Römische Riich.
Dr Konrad II. leit 1037 d Erblichkeit vo Läche per Gsetz fescht.
Um 1051 erobered d Seldschuke d Stadt Isfahan.
Am 16. Juli 1054 chunnts zum Morgeländische Schisma, dr Spaltig vom Chrischtetum i di orthodoxi und di katoleschi Chile.
D Normanne erobered 1066 Ängland.
I dr Schlacht vo Manzikert im weschtliche Armenie siiged 1071 d Seldschuke über s Heer vom Byzantinische Riich und gründed s Sultanat Ikonion.
Mit der Gründig vom Chloschter Sakyapa ("Graui Erde") im Jahr 1073 dur de Khön Könchog Gyalpo fangt d Sakya-Schueltradition vom tibetische Buddhismus aa.
Dr Papst Gregor VII. verfasst 1075 s Dictatus Papae womit dr Inveschtiturschtriit aafangt.
Dr Hermann I. gründet d Linie vo de Markgrofe vo Bade.
Ane 1079 wird dr Staufer Friedrich I. Herzog vo Schwoobe.
Am 25. Mai 1085 eroberet de Alfons VI. Toledo in Schpanie vo de Maure zrugg.
Schaffig vom Domesday Book im Jahr 1086. Es erfasst d Grundbsitzverhältniss in England.
S Königreich Kroatie fallt 1091 a Ungarn.
Dr El Cid eroberet 1094 d Stadt Valencia.
Dr Papst Urban II. rüeft 1096 zum erschte Chrüzzug uuf.
Dr erscht Chrüzzug füert derzue, ass d Chrüüzridder ane 1099 Jerusalem erobere.
Vom Marpa und sim Schüeler Milarepa gaat d Kagyü-Schuel vom tibetische Buddhismus us.
In Mitteleuropa gits chuum Hüüser us Schtei. Dr Adel läbt in Burge us Holz, so gnänti Motte. Um 1050 ume fangt dr Burgebau uf Höherugge aa.
Ab ungefähr em Jahr 1000 werded neui Chile als Schteibaute errichtet.
D Wartburg wird 1067 uf Gebiet baut, wo s Chloschter Hersfeld für sich beansprucht hät.
Persönlichkeite
Wilhelm der Eroberer, änglische König
Macbeth, König vo Schottland
Alp Arslan, seldschukische Herrscher
Heinrich IV., düütsche Kaiser
Papst Gregor VII. (Hildebrand)
Khön Könchog Gyalpo, Gründer vo dr Sakya-Schuel vom tibetische Buddhismus
Marpa, buddhistische Meischter und Vorvater vo dr Kagyü-Schuel vom tibetische Buddhismus
Milarepa, buddhistische Meischter und Vorvater vo dr Kagyü-Schuel vom tibetische Buddhismus
Erfindige und Entdeckige
Erfindig vo dr Rageete in China
Dr Buechdruck, wo me z China sit em achte Joorhundert kännt het, wird wyterentwiklet und schafft jetz au mit bewegleche Stämpfel us Holz.
Kategorie:Jahrhundert